Misdadigers nié mense nie, sê Bheki Cele | Maroela Media
Misdadigers nié mense nie, sê Bheki Cele
Bheki Cele, die nuutaangestelde minister van polisie, het Sondag tydens die begrafnis van kapt. Dumisani Mhlanzi in KwaZulu-Natal gesê misdadigers wat soos "ongediertes" optree, sal soos ongediertes behandel word.
Mhlanzi is op 23 Februarie doodgeskiet in Maphumulo. Hy was nié aan diens nie.
"Ons sal jou soos 'n ongedierte moet behandel as jy soos 'n ongedierte optree," het hy gesê. "En ons sal aanhou om diegene wat soos mense optree, soos mense te behandel."
Cele het gesê die meeste Suid-Afrikaners is wetsgehoorsame landsburgers na wie omgesien en wat beskerm moet word. Daar is egter ook baie "boewe en misdadigers en hulle moet dienooreenkomstig behandel word".
"Ek wil hê julle moet dit baie duidelik verstaan. Ons moet verseker dat ons ons werk in ooreenstemming met menseregte en die Grondwet en uit respek vir die landswette doen. Maar menseregte is vir mense en nie vir diere nie. Diegene wat polisiebeamptes aan diens skiet en moor, is nie mense nie."
Cele sê hoewel hy saam met "die menseregte-aktiviste saamstem dat mense wel menseregte verdien", is iemand volgens hom nie meer menslik wanneer hy 'n ander se lewe neem nie.
In die boekjaar 2015-'16 is 79 polisiebeamptes dood van wie 40 beamptes aan diens gesterf het. In die vorige boekjaar (2016-'17) is 57 polisiebeamptes dood.
Gewapende groep ontwrig ANC-jeugliga-byeenkoms
Mnr Cele, nou verstaan ek nie! Jy reageer so wanneer daar 'n polisieman doodgeskiet word, en dis reg so, maar wat van al die plaasboere en hul gesinne wat soos diere mishandel, verkrag en vermoor word. Gaan julle dieselfde fokus op daardie moored plaas as wat julle nou plaas op polisiemanne/vroue wat vermoor word?
Ek hoop van harte dit geld vir diegene wat ons boere en families se lewens ook neem.
Hi oe blommie. En jy/julle kom dit nou eers agter??
Wat is mense regte ,is dit nou net vir die misdadeger of wat,Wat van ons gewoone mense se mense,se regte he??????? bestaan dit hoegenaamd nog.
Mnr Cele, het nie veel beteken voorheen met sy lawwe hoedens nie… Hoekom nou, voeg daad by word Cele… En spreek plaasmoorde aan!